text: [{"text_idx": "#000000", "text": "Komandi kappingara\u0301r ver\u00f0ur mansdeildin, sum nu\u0301 eitur Okkara-deildin, skipa\u00f0 eftir ny\u0301ggjum kappingarleisti."}, {"text_idx": "#000001", "text": "Leikt ver\u00f0ur i\u0301 trimum umf\u00f8rum fyri at finna ein deildarmeistara. Eftir try\u0301 umf\u00f8r ver\u00f0ur kappingin by\u0301tt i\u0301 tvey, har fy\u0301ra tey ovastu li\u00f0ini sp\u00e6la ha\u0301lvfinalur, me\u00f0an try\u0301 tey ni\u00f0astu sp\u00e6la um steyp og vinning."}, {"text_idx": "#000002", "text": "Deildarmeistarin velur hv\u00f8rt av li\u00f0unum nr. 2, 3 ella 4, hann vil m\u00f8ta i\u0301 ha\u0301lvfinalunum. Ovara li\u00f0i\u00f0 a\u0301 stigatalvuni velur, hvar fyrsti dystur ver\u00f0ur sp\u00e6ldur, a\u0301 u\u0301ti- ella heimav\u00f8lli. Leikt ver\u00f0ur best av trimum ha\u0301lvfinalum og ovara li\u00f0i\u00f0 hevur eisini r\u00e6tt til m\u00f8guliga tri\u00f0ja dystin a\u0301 heimav\u00f8lli. Fyri at vinna s\u00e6r finalupla\u0301ss, skulu tv\u00e6r ha\u0301lvfinalur vinnast. Tapandi li\u00f0ini i\u0301 ha\u0301lvfinalunum sp\u00e6la ein dyst um tri\u00f0ja pla\u0301ss, har li\u00f0i\u00f0, sum enda\u00f0i ovari i\u0301 landskappingini eftir try\u0301 umf\u00f8r, hevur heimav\u00f8ll."}, {"text_idx": "#000003", "text": "I\u0301 ha\u0301lvfinalunum og finalunum skal vinnari finnast i\u0301 hv\u00f8rjum dysti. Er javnleikur eftir vanliga leikti\u0301\u00f0, skal dysturin avger\u00f0ast vi\u00f0 longdari leikti\u0301\u00f0 a\u0301 tv\u00e6r fer\u00f0ir fimm minuttir. Er dysturin hareftir ikki avgj\u00f8rdur, er brotskastkapping, har li\u00f0ini skjo\u0301ta fimm brotsk\u00f8st hv\u00f8r. Stendur ta\u0301 a\u0301 j\u00f8vnum, skal eitt brotskast skjo\u0301tast hv\u00f8r, til dysturin er avgj\u00f8rdur."}, {"text_idx": "#000004", "text": "Leikt ver\u00f0ur best av fimm finalum. Sostatt skulu tri\u0301ggjar vinnast fyri at vinna FM. Li\u00f0i\u00f0, sum enda\u00f0i ovari i\u0301 landskappingini eftir try\u0301 umf\u00f8r, velur hvar fyrsti dystur skal sp\u00e6last og hevur r\u00e6tt til heimav\u00f8ll i\u0301 m\u00f8guligum fimta dysti."}, {"text_idx": "#000005", "text": "Li\u00f0ini i\u0301 ni\u00f0ara bo\u0301lki sp\u00e6la tv\u00e6r fer\u00f0ir i\u0301mo\u0301ti hv\u00f8rjum \u00f8\u00f0rum, heima- og u\u0301tidyst. Li\u00f0i\u00f0 vi\u00f0 flest stigum vinnur kappingina. Eisini her skal vinnari finnast i\u0301 hv\u00f8rjum dysti."}, {"text_idx": "#000007", "text": "Ny\u0301ggi leisturin tekur st\u00f8\u00f0i i\u0301 kappingarleistunum i\u0301 okkara grannalondum, m.a. I\u0301slandi og Danmark, har kappingarnar i\u0301 fleiri a\u0301r hava havt longri endasp\u00f8l. Ta\u00f0 er Kappingarnevndin hja\u0301 HSF, Finnur Hansson, umbo\u00f0 fyri Team Klaksvi\u0301k og A\u0301ri Rouch fra\u0301 umsitingini hja\u0301 HSF, sum hava snikka\u00f0 uppskoti\u00f0 til. Meiriluti av fel\u00f8gunum to\u0301k undir vi\u00f0 at royna ny\u0301ggja leistin."}]